พระราชบัญญัติว่าด้วยการเก็บรักษาน้ำมันเชื้อเพลิง (ฉบับที่ 3) พ.ศ. 2508
ประกาศวันที่ 1965-09-07

content: พระราชบัญญัติ ว่าด้วยการเก็บรักษาน้ำมันเชื้อเพลิง (ฉบับที่ ๓) พ.ศ. ๒๕๐๘
content: ภูมิพลอดุลยเดช ป.ร. ให้ไว้ ณ วันที่ ๓๐ สิงหาคม พ.ศ. ๒๕๐๘ เป็นปีที่ ๒๐ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการเก็บรักษาน้ำมันเชื้อเพลิง จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติว่าด้วยการเก็บรักษาน้ำมันเชื้อเพลิง (ฉบับที่ ๓) พ.ศ.๒๕๐๘”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในมาตรา ๓๙ แห่งพระราชบัญญัติว่าด้วยการเก็บรักษาน้ำมันเชื้อเพลิง พุทธศักราช ๒๔๗๔ และให้ใช้ความต่อไปนี้แทน “มาตรา ๓๙ ถังที่เก็บน้ำมันเชื้อเพลิงนั้น ต้องทำตามแผนผังที่นายช่างได้พิจารณาเห็นชอบแล้ว และอยู่ในบังคับดังกล่าวต่อไปนี้ ๑.
sectionNo: 3
content: ถังบรรจุน้ำมันเชื้อเพลิงต้องทำด้วยเหล็กเหนียวถ่านอ่อน ตรึงด้วยหมุดหรือเชื่อมด้วยไฟฟ้าให้แน่นมิให้น้ำมันรั่วไหลได้จนเป็นที่พอใจเจ้าพนักงาน ๒. ช่องลมหรือท่อสำหรับถ่ายอากาศจากถัง ต้องมีตะแกรงลวด ๒ ชั้น ตะแกรงต้องใช้ขนาดมีรูไม่น้อยกว่า ๑๔๔ รู ใน ๑ ตารางเซนติเมตร ถ้าจะไม่ใช้ตะแกรงลวดในที่กล่าวนี้
sectionNo: 3
content: ก็ต้องมีช่องลมหรือท่อสำหรับถ่ายอากาศอย่างปิดเปิดได้ตามที่เจ้าพนักงานเห็นชอบ ๓. หลังคาคลุมถัง ต้องทำด้วยเหล็กหรือวัตถุที่ไม่เป็นเชื้อเพลิง ๔. การตั้งถังที่เก็บน้ำมันเชื้อเพลิง ต้องมีระยะดังนี้คือ (ก) ในการตั้งถังไม่รวมกันเป็นหมู่ถัง
sectionNo: 3
content: สำหรับเก็บน้ำมันเชื้อเพลิงชนิดน่ากลัวอันตรายหรือน้ำมันเชื้อเพลิงชนิดธรรมดา ถ้าเป็นถังตั้งตามแนวยืน ระยะห่างระหว่างถังต่อถัง ต้องไม่น้อยกว่าเส้นผ่าศูนย์กลางของถังใบที่มีเส้นผ่าศูนย์กลางยาวกว่าหรือไม่น้อยกว่าความกว้างของถังด้านที่ยาวกว่าหรือจะใช้ระยะไม่น้อยกว่า ๓๐ เมตรก็ได้
sectionNo: 3
content: หรือถ้าเป็นถังตั้งตามแนวนอน ระยะห่างระหว่างถังต่อถัง ต้องไม่น้อยกว่าความยาวของถังใบที่ยาวกว่าหรือจะใช้ระยะไม่น้อยกว่า ๓๐ เมตรก็ได้ แต่สำหรับถังที่ใช้เก็บน้ำมันเชื้อเพลิงชนิดไม่น่ากลัวอันตราย จะใช้ระยะห่างจากถังเก็บน้ำมันเชื้อเพลิงชนิดน่ากลัวอันตรายหรือน้ำมันเชื้อเพลิงชนิดธรรมดาไม่น้อยกว่า ๖
sectionNo: 3
content: เมตรก็ได้ ในการตั้งถังรวมกันเป็นหมู่ถังสำหรับเก็บน้ำมันเชื้อเพลิงชนิดน่ากลัวอันตรายหรือน้ำมันเชื้อเพลิงชนิดธรรมดา ไม่ว่าจะมีถังที่ใช้เก็บน้ำมันเชื้อเพลิงชนิดไม่น่ากลัวอันตรายรวมอยู่ด้วยหรือไม่ ถ้าเป็นถังตั้งตามแนวยืน
sectionNo: 3
content: ระยะห่างระหว่างถังต่อถังต้องไม่น้อยกว่าครึ่งหนึ่งของเส้นผ่าศูนย์กลางของถังใบที่มีเส้นผ่าศูนย์กลางยาวกว่าหรือครึ่งหนึ่งของความกว้างของถังด้านที่ยาวกว่าหรือจะใช้ระยะไม่น้อยกว่า ๑๕ เมตรก็ได้ หรือถ้าเป็นถังตั้งตามแนวนอน
sectionNo: 3
content: ระยะห่างระหว่างถังต่อถังจะใช้ระยะไม่น้อยกว่าครึ่งหนึ่งของความยาวของถังใบที่ยาวกว่าหรือจะใช้ระยะไม่น้อยกว่า ๑๕ เมตรก็ได้ ในกรณีการตั้งถังรวมกันเป็นหมู่ถังตั้งแต่สองหมู่ขึ้นไปใกล้เคียงกัน ถังที่ตั้งสำหรับเก็บน้ำมันเชื้อเพลิงถังใดในหมู่ถังหนึ่งกับอีกถังหนึ่งในหมู่ถังที่ใกล้เคียงกันนั้น
sectionNo: 3
content: ให้ใช้ระยะห่างระหว่างถังต่อถังตามที่กำหนดไว้ในวรรคหนึ่งมาใช้บังคับโดยอนุโลม (ข) ถังต้องห่างจากเรือนคนหรือเตาไฟหรือที่สำหรับทำหรือเก็บสินค้าต่าง ๆ อย่างน้อย ๒๐ เมตรโดยรอบ (ค) ถังต้องห่างจากรั้วบริเวณที่เก็บน้ำมันเชื้อเพลิงอย่างน้อย ๘ เมตร ๕.
sectionNo: 3
content: โดยรอบถังหรือหมู่ถังที่เก็บน้ำมันเชื้อเพลิงต้องทำเขื่อนหรือกำแพงล้อมไว้มีขนาดให้พอที่จะขังน้ำมันเชื้อเพลิงไว้ได้ภายในเขื่อนหรือกำแพงที่ล้อมนั้น เมื่อมีเหตุวิบัติเกิดแก่ถัง คือ (ก) ถ้าเป็นถังที่เก็บน้ำมันเชื้อเพลิงชนิดธรรมดา ต้องพอที่จะขังน้ำมันเชื้อเพลิงไว้ได้ไม่น้อยกว่า ๑ ใน ๔
sectionNo: 3
content: ของปริมาณน้ำมันเชื้อเพลิงในถังทั้งหมด (ข) ถ้าเป็นถังที่เก็บน้ำมันเชื้อเพลิงชนิดน่ากลัวอันตรายต้องพอที่จะขังน้ำมันเชื้อเพลิงไว้ได้ทั้งหมดมิให้ล้นไหลออกจากเขื่อนหรือกำแพงนั้นได้เลย ๖. เขื่อนหรือกำแพงนั้น ต้องทำเครื่องป้องกันมิให้น้ำมันเชื้อเพลิงรั่วไหลไปตามทางท่อหรือรางน้ำได้ ๗.
sectionNo: 3
content: บริเวณที่เก็บน้ำมันเชื้อเพลิงนั้น ต้องทำรั้วล้อมรอบด้วยวัตถุที่ไม่เป็นเชื้อเพลิง และต้องมีขนาดสูงไม่น้อยกว่า ๓ เมตร ทั้งต้องมีประตูทำด้วยคอนกรีตหรือเหล็กหรือวัตถุอย่างอื่นตามที่เจ้าพนักงานเห็นชอบ ๘. ภายในบริเวณที่เก็บน้ำมันเชื้อเพลิง ต้องมีสายล่อฟ้าตามความเห็นชอบของนายช่าง ๙.
sectionNo: 3
content: ต้องมีเครื่องดับเพลิงไว้ประจำในบริเวณที่เจ้าพนักงานกำหนดหรือเห็นชอบ ๑๐. ต้องติดตั้งอุปกรณ์และสายดินเพื่อป้องกันอันตรายอันเกิดขึ้นจากประจุไฟฟ้าสถิตย์ ให้กระแสไฟฟ้าไหลต่อเนื่องจากแผ่นหลังคาติดต่อกับผนังของถังลงดินได้โดยสะดวกตามที่นายช่างกำหนดหรือเห็นชอบ”
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เพื่อปรับปรุงการสร้างถังที่เก็บน้ำมันเชื้อเพลิงให้ปลอดภัยตามมาตรฐานและประหยัด จึงสมควรแก้ไขกฎหมายว่าด้วยการเก็บรักษาน้ำมันเชื้อเพลิงเสียใหม่